VENDIM
Nr. 205, datë 28.5.2021

[bookmark: _GoBack]PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIN E UJËRAVE TË NDOTURA, PËR SHOQËRINË UJËSJELLËS-KANALIZIME SARANDË SHA

Në mbështetje të nenit 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, (ligji nr. 8102); të vendimit të Komisionit Kombëtar Rregullator nr. 39, datë 9.12.2015, “Për miratimin e politikës tarifore për shërbimin e furnizimit me ujë dhe largimit e përpunimit të ujërave të ndotura” (vendimi nr. 39); të vendimit të Komisionit Kombëtar Rregullator nr. 40, datë 9.12.2015, “Për miratimin e dokumentacionit mbështetës për miratimin e tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 40); të vendimit të Komisionit Kombëtar Rregullator nr. 41, datë 9.12.2015, “Për miratimin e procesit të miratimit të tarifave për shërbimin e furnizimit me ujë, largimin e përpunimin e ujërave të ndotura” (vendimi nr. 41); të vendimit të Komisionit Kombëtar Rregullator nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura” (vendimi nr. 42), 

Komisioni Kombëtar Rregullator,

në mbledhjen e datës 28.5.2021, pasi shqyrtoi dokumentacionin e paraqitur nga Drejtoria Tekniko-Ekonomike, mbi kërkesën e UK Sarandë sh.a. për miratimin e tarifave të shërbimit të furnizimit me ujë dhe kanalizime, me anë të shkresë nr. 937/2 prot., datë 28.12.2020, me lëndë “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura”, të paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për ndryshimin e tarifave në zonën e shërbimit për të tri kategoritë e konsumatorëve, si dhe për ujin me shumicë, të shoqëruar me dokumentacionin përkatës sipas përcaktimeve të parashikuara në ligjin nr. 8102 dhe në vendimin nr. 40, të KKRR-së, 

VËREN SE:

[bookmark: _Hlk14333638]1. Paraqitja e kërkesës për vendosjen e tarifave të shërbimit të furnizimit me ujë dhe largimin e ujërave të ndotura dhe tarifës fikse të shoqërisë UK Sarandë është në përputhje me përcaktimet dhe procedurën e parashikuar në vendimin nr. 40, me vendimin 161, datë 30.12.2020, prandaj vendosi fillimin e procedurës për shqyrtimin e aplikimit për propozimin e bërë nga UK Sarandë për nivel të ri tarifor, për shërbimet UK, për të gjithë zonën e riorganizuar të shërbimit, në zbatim të VKM-së nr. 63 datë 27.1.2016, “Për riorganizimin e operatorëve që ofrojnë shërbimin e furnizimit me ujë, grumbullimin, largimin dhe trajtimin e ujërave të ndotura”.
2. Ujësjellës-Kanalizime Sarandë, në dokumentacionin e paraqitur pranë ERRU-së, me shkresën nr. 937/2 prot., datë 28.12.2020, “Kërkesë për nivel të ri tarifor për shërbimin e furnizimit me ujë dhe largimin (kanalizime) e ujërave të ndotura”, propozon ndryshim të nivelit tarifor për të tri kategoritë e konsumatorëve, si dhe për ujin me shumicë, sipas tabelës së mëposhtme:

Tabela me tarifat aktuale dhe të propozuara nga shoqëria sipas kategorisë së konsumatorëve
	Kategoria e klientëve
	Tarifat aktuale

	Tarifat e propozuara
	Diferenca

	
	Sarandë
	Ksamil
	Zona e Shërbimit
	Sarandë
	Ksamil

	A. Shërbimi i FU-së
	lek/m3
	lek/m3
	lek/m3
	lek/m3
	lek/m3

	1. Klientë familjarë
	52
	50
	60
	+8
	+10

	2. Klientë publik
	138
	50
	140
	+2
	+90

	3. Klientë privat
	138
	50
	140
	+2
	+90

	B. Shërbimi i KUN-së
	lek/m3
	lek/m3
	lek/m3
	lek/m3
	lek/m3

	1. Klientë familjarë
	20
	20
	25
	+5
	+5

	2. Klientë publik
	31
	20
	45
	+14
	+25

	3. Klientë privat
	31
	20
	45
	+14
	+25

	C. Tarifë fikse shërbimi
	lek/muaj/lidhje
	lek/muaj/lidhje
	lek/muaj/lidhje
	lek/muaj/lidhje
	lek/muaj/lidhje

	1. Klientë familjarë
	150
	150
	200
	+50
	+50

	2. Klientë publik
	150
	150
	200
	+50
	+50

	3. Klientë privat
	150
	150
	200
	+50
	+50

	D. Shitje uji me shumicë
	lek/m3
	lek/m3
	lek/m3

	Shitje uji me shumicë UK Finiq
	30
	35
	+5



[bookmark: _Hlk69376945][bookmark: _Hlk18486285]3. Shoqëria UK Sarandë ofron shërbimin e furnizimit me ujë me treguesit e performancës, përkatësisht: mbulimi me shërbime të FU-së në 96.5% të popullsisë në zonën e juridiksionit të saj; shërbimin e largimit të ujërave të ndotura për 70% të popullsisë; uji pa të ardhura në nivelin 53.1%; norma korrente e arkëtimit prej 76%, me të ardhurat e gjeneruara, mbulon plotësisht kostot e O&M, ndërsa kostot totale i mbulon 64%.
4. Në aplikimin e shoqërisë, me referencë vitin e mbyllur 2019, si dhe duke konsideruar tarifat e reja të propozuara, shoqëria ka përcaktuar gjithashtu objektivat që do realizohen në vitin 2021. Treguesit kryesorë të performancës për të dy vitet, përkatësisht 2019–2020, si edhe objektivat për vitin 2021, jepen në tabelën e mëposhtme.

Treguesit kryesorë të performancës sipas shoqërisë për vitet 2019–2020–2021

	[bookmark: _Hlk535480858]Treguesit e performancës
	Njësia
	Treguesit e performancës sipas shoqërisë


	
	
	Viti 2019
	Viti 2020 
	Viti 2021
parashikimi

	1. Uji Pa të Ardhura
	%
	53.4
	52.8
	51.1

	2. Mbulimi me Ujë
	%
	96.5
	96.5
	96.5

	3. Mbulimi me KUN
	%
	70
	72
	76

	4. Niveli i Matjes
	%
	97.6
	97.7
	98.5

	5. Norma e Arkëtimit Korrente
	%
	77
	76.1
	77.6

	6. Norma e Arkëtimit të Përgjithshme
	%
	90.1
	90.6
	92.7

	7. Vazhdimësia e Furnizimit me Ujë 
	orë/ditë
	8
	10
	10

	8. Eficienca e Stafit 
	staf/1000 lidhje UK
	4.8
	5
	5

	9. Mbulimi i Kostove O&M
	%
	114
	99
	115

	10. Mbulimi i Kostove Totale
	%
	73
	64
	69



[bookmark: _Hlk18486201][bookmark: _Hlk60818676][bookmark: _Hlk525895083]5. Shoqëria, në relacionin e saj e justifikon nevojën e ndryshimit të tarifave sipas argumenteve të mëposhtme:
a) për arsye të riorganizimit, në zbatim të VKM-së nr. 63, datë 27.1.2016, “Për riorganizimin e operatorëve që ofrojnë shërbimin e furnizimit me ujë të pijshëm, grumbullimin, largimin dhe trajtimin e ujërave të ndotura”, aplikon për tarifa të unifikuara;
b) aplikon për të përmirësuar situatën financiare, me qëllim përmirësimin e shërbimit të ofruar, mirëmbajtjen e rrjetit, stacioneve të pompimit e makinerive, si edhe për shlyerjen e detyrimeve ndaj institucioneve të kredisë. 
[bookmark: _Hlk536622332]
6. Gjatë procesit të analizës tekniko-ekonomike, sipas metodologjisë së llogaritjes së tarifave të përcaktuar në vendimin nr. 42, ERRU-ja ka kërkuar informacion shtesë nga UK Sarandë, si dhe verifikim të saktësisë së të dhënave të vëna në dispozicion nga shoqëria.
7. Në vlerësimin e tarifave të propozuara dhe treguesve të performancës, si dhe në analizën ekonomike financiare, janë marrë në konsideratë përmbushja nga UK Sarandë e kritereve të mëposhtme:
a) kërkesave të ligjit nr. 8102, si dhe të akteve nënligjore dhe kuadrit rregullator në fuqi, në mënyrë të veçantë mbrojtjen e konsumatorëve nga çmimet monopol;
b) kërkesave të ligjit nr. 9121, datë 28.7.2003, “Për mbrojtjen e konkurrencës”, të ndryshuar (ligji nr. 9121), për mos lejimin e abuzimit me pozitën dominuese në treg të ndërmarrjes nëpërmjet vendosjes, në mënyrë të drejtpërdrejtë ose të tërthortë, të çmimeve të padrejta të shitjes apo të kushteve të tjera të tregtimit;
c) kërkesave të ligjit nr. 9902, datë 17.4.2008 “Për mbrojtjen e konsumatorëve”, të ndryshuar;
[bookmark: _Hlk526152854]d) orientimin drejt mbulimit të kostove të totale;
e) tarifat e propozuara nga operatori të jenë në përputhje të plotë me parimin ligjor rregullator mbi përballueshmërinë e tyre nga ana e konsumatorëve familjarë;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen;
g) propozimin për ndryshimin e tarifave nga shoqëria, ERRU-ja e gjen të justifikuar, po jo në nivelin e propozuar nga shoqëria, referuar kjo analizës tekniko-ekonomike, si dhe realizimit të objektivave të performancës të përcaktuara.
8. Në bazë të analizës, verifikimeve dhe komunikimit me stafin drejtues të shoqërisë konsiderohen të arritshëm objektivat e vendosur mbi treguesit e performancës dhe për këtë ERRU-ja rekomandon:
[bookmark: _Hlk69295160]a) të realizojë reduktimin e nivelit të treguesit UPA, duke u fokusuar në aksionin për gjetjen dhe eliminimin e të gjitha lidhjeve të paligjshme në rrjetin e transmetimit dhe të shpërndarjes, lidhjet dyfishe dhe ato që marrin furnizim për më shumë se një DMA, përditësimin e numrit të klientëve në zonën e shërbimit, si dhe në sigurimin dhe përdorimin me efikasitet të investimeve për uljen e humbjeve fizike, kryesisht në rrjetet shpërndarëse;
b) të rrisë angazhimin për të përmirësuar dhe saktësuar llogaritjet për hartimin e bilancit të ujit, duke përcaktuar sa më saktë të jetë e mundur humbjet në rrjetin e transmetimit, si pasojë e lidhjeve të paligjshme (7%) dhe rrjedhjeve (10%) në to, pasi ky rrjet është ndërtuar gjatë viteve të fundit dhe paraqet gjendje të mirë teknike;
c) shoqëria duhet të mbajë evidenca lidhur me orët e punës së pompave në çdo stacion pompimi, si dhe të përmirësojë marrëdhëniet kontraktuale me OSHEE-në për të pasur faturim korrekt, lidhur me energjinë e harxhuar në këto stacione;
d) të zbatoje normën e konsumit prej 150 litra/ditë/person (4.5 m3/ditë/person) për klientët familjarë aforfe, sipas vendimit 102, datë 16.3.1992, “Për normat e përdorimit dhe çmimit të ujit të pijshëm në qytet dhe fshat” dhe sipas analizës dhe rregullimit të ERRU-së;
[bookmark: _Hlk69209416]e) të pajisë me matës klientët në zonat rurale të cilët faturohen aforfe, ndërkohë që ato mund të harxhojnë sasi të konsiderueshme uji për vaditje;
f) shoqëria duhet të bëjë përpjekje për përmirësimin e normës korrente, sidomos për arkëtimin e faturave të shitjes së ujit me shumicë;
g) të kontrollojë dhe të përditësojë klientët sipas kategorive përkatëse, pasi si vend turistik ekziston mundësia abuzive që shumë biznese të mund të faturohen si konsumatorë familjarë;
h) UK Sarandë, në aplikimin e radhës, rekomandohet të plotësojë të dhënat në Modelin e Aplikimit, duke e konsideruar amortizimin e linjave të shpërndarjes së FU-së dhe KUN-së me 2 %;
i) shoqëria, në aplikimin pasardhës, në lidhje me tarifën për shitjen e ujit me shumicë, referuar metodologjisë së vendosjes së tarifave, duhet të hartojë një analizë të detajuar të kostove të prodhimit të ujit me shumicë dhe në konsultim dhe dakordësim edhe me shoqërinë blerëse;
j) të vijojë procedurat për zgjidhjen e problemit që ka lidhje me kalimin e impiantit të trajtimit të ujërave të ndotura në pronësi të saj, me qëllim vijimin e procedurës për licencimin e kategorisë D.


[bookmark: _Hlk8043173]Komisioni Kombëtar Rregullator, pasi vlerësoi tarifat e propozuara nga operatori mbi bazën e metodologjisë së miratuar me vendimin nr. 42, datë 9.12.2015, “Për miratimin e metodologjisë për vendosjen e tarifave për shërbimin e furnizimit me ujë dhe largimin e përpunimin e ujërave të ndotura”, si dhe akteve të tjera rregullatore që lidhen me të, arrin në konkluzionin se tarifat e propozuara sipas analizës së kryer janë të bazuara dhe në zbatim të kritereve ligjore referuese, lidhur me kostot e pranueshme dhe të justifikuara, si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik, në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, për gjithë sa më sipër, në zbatim të nenit 13, 14 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar,

VENDOSI:

1. Miratimin e tarifave për shoqërinë Ujësjellës-Kanalizime Sarandë, si më poshtë:

	Kategoria
	Tarifat sipas vendimit në zonën e shërbimit

	Tarifë volumetrike për furnizimin me ujë
	lek/m3

	Konsumatorë familjarë 
	60

	Konsumatorë publik
	140

	Konsumatorë privat
	140

	Tarifë volumetrike për KUN*
	lek/m3

	Konsumatorë familjarë
	25

	Konsumatorë publik
	45

	Konsumatorë privat
	45

	Tarifë fikse
	lek/muaj/lidhje

	Konsumatorë familjarë
	200

	Konsumatorë publik
	200

	Konsumatorë privat
	200

	Tarifë e shitjes së ujit me shumicë
	lek/m3

	UK Finiq
	30



[bookmark: _Hlk1397188][bookmark: _Hlk8044739]2. Objektivat e treguesve kryesorë të performancës për vitin 2022, për UK Sarandë, do të jenë:

	[bookmark: _Hlk7768186]Treguesit e performancës
	Njësia e matjes
	Niveli i objektivit për vitin 2022, të përcaktuar nga ERRU-ja

	
	
	

	1. Uji Pa të Ardhura
	%
	48

	2. Mbulimi me Ujë
	%
	96.5

	3. Mbulimi me KUN
	%
	76

	4. Niveli i Matjes
	%
	98.5

	5. Norma e Arkëtimit Korrente
	%
	78 

	6. Norma e Arkëtimit të Përgjithshme
	%
	93

	7. Vazhdimësia e Furnizimit me Ujë
	orë/ditë
	10

	8. Eficienca e Stafit
	staf/1000 lidhje UK
	5

	9. Mbulimi i Kostove O&M
	%
	114

	10. Mbulimi i Kostove Totale
	%
	87



3. Pagesa rregullatore vjetore për shoqërinë Ujësjellës-Kanalizime Sarandë sh.a. do të jetë 0.6% e të ardhurave vjetore të parashikuara nga aktiviteti.
4. Lidhjen e kontratës me UK Sarandë, brenda 30 ditëve nga data e njoftimit, sipas pikës 4, të nenit 22, të ligjit nr. 8102.
5. Ky vendim hyn në fuqi më datë 1.7.2021 dhe është i vlefshëm deri në miratimin e tarifave të reja.
Ky vendim botohet në Fletoren Zyrtare.

KRYETAR
Ndriçim Shani

